Κυνηγώντας το Πράσινο Διαμάντι

Το Κυνηγώντας το πράσινο διαμάντι (Πρωτότυπος τίτλος: Romancing the Stone) είναι μια ρομαντική κωμική ταινία δράσης - περιπέτειας του 1984 σε σκηνοθεσία Ρόμπερτ Ζεμέκις και σε σενάριο της Νταϊάν Τόμας με παραγωγό τον Μάικλ Ντάγκλας, ο οποίος επίσης πρωταγωνιστεί στην ταινία μαζί με την Κάθλιν Τέρνερ και τον Ντάνι Ντε Βίτο.

Η Τόμας έγραψε το σενάριο το 1979, το οποίο ήταν και το μοναδικό της. Ο Ζεμέκις, ο οποίος εκείνη την εποχή σκηνοθετούσε το Cocoon, διάβασε το σενάριο της Τόμας και προσφέρθηκε να το σκηνοθετήσει, αλλά η 20th Century Fox αρχικά αρνήθηκε, επικαλούμενη την εμπορική αποτυχία των δύο πρώτων ταινιών του I Wanna Hold Your Hand''' και Used Cars. Ο σκηνοθέτης θα απολυθεί τελικά από την Cocoon αφού η πρόωρη προβολή του Κυνηγώντας το πράσινο διαμάντι δεν κατάφερε να εντυπωσιάσει περαιτέρω τα στελέχη του στούντιο. Ο Άλαν Σιλβέστρι, ο οποίος θα συνεργαζόταν με τον Ζεμέκις στις μεταγενέστερες ταινίες του, συνέθεσε την μουσική της ταινίας.

Το Κυνηγώντας το πράσινο διαμάντι κυκλοφόρησε στις 30 Μαρτίου 1984, με θετικές κριτικές από κριτικούς και κέρδισε πάνω από 115 εκατομμύρια δολάρια παγκοσμίως στο box office. Ακολούθησε μια συνέχεια με τίτλο Το Διαμάντι του Νείλου (1985).

 Πλοκή 
Η Τζόαν Γουάλντερ είναι μια επιτυχημένη, αλλά μοναχική, μυθιστοριογράφος που ζει στη Νέα Υόρκη. 
Αφού τελείωσε το τελευταίο της μυθιστόρημα, η Τζόαν φεύγει από το διαμέρισμά της για να συναντήσει τη συντάκτρια της, Γκλόρια. Στο δρόμο της παραδίδεται ένα γράμμα που περιέχει έναν χάρτη, τον οποίο έστειλε ο πρόσφατα δολοφονημένος κουνιάδος της, Εντουάρντο. Καθώς φεύγει, ένας άγνωστος άντρας προσπαθεί να εισβάλει στο διαμέρισμά της και ανακαλύπτεται από τον θυρωρό του διαμερίσματός της, τον οποίο σκοτώνει. Επιστρέφοντας στο διαμέρισμά της, η Τζόαν το βρίσκει λεηλατημένο. Στη συνέχεια λαμβάνει ένα τηλεφώνημα από την αδελφή της Έλειν - χήρα του Εντουάρντο, ο οποία έχει απαχθεί από λαθρέμπορους αρχαιοτήτων, και δίνει εντολή στην Τζόαν να πάει στην κολομβιανή παράκτια πόλη Καρθαγένη με τον χάρτη που έλαβε για να τον παραδώσει ως λύτρα της Έλειν.

Πετώντας στην Κολομβία, η Τζόαν εκτρέπεται από το προγραμματισμένο σημείο ραντεβού από τον συνταγματάρχη Ζολό - τον ίδιο άντρα που λεηλάτησε το διαμέρισμά της αναζητώντας τον χάρτη - παραπλανώντας την να επιβιβαστεί σε λάθος λεωφορείο. Αντί να κατευθυνθεί προς την Καρθαγένη, το λεωφορείο πηγαίνει βαθιά στο εσωτερικό της χώρας. Ο λαθρέμπορος Ραλφ το καταλαβαίνει και αρχίζει να ακολουθεί την Τζόαν. Όταν η Τζόαν αποσπά την προσοχή κατά λάθος του οδηγού του λεωφορείου ρωτώντας τον πού πηγαίνουν, το λεωφορείο συγκρούεται με ένα Land Rover, καταστρέφοντας και τα δύο οχήματα. Καθώς οι υπόλοιποι επιβάτες απομακρύνονται, η Τζόαν απειλείται από τον Ζολό, αλλά σώζεται από τον ιδιοκτήτη του Land Rover: έναν Αμερικανό λαθρεμπόριο εξωτικών πουλιών, ονόματι Τζακ Τ. Κόλτον.

Ο Τζακ και η Τζόαν ταξιδεύουν στη ζούγκλα κατορθώνοντας να ξεφύγουν τον Ζολό. Μετά από μια νύχτα χορού και πάθους σε μια κοντινή πόλη. ο Τζακ προτείνει στην Τζόαν να βρουν οι ίδιοι τον θησαυρό παρά να παραδώσουν τον χάρτη. Οι άντρες του Ζολό μπαίνουν στην πόλη και ο Τζακ και η Τζόαν κλέβουν ένα αυτοκίνητο για να ξεφύγουν - αλλά αυτό τυγχαίνει να είναι το αυτοκίνητο του Ραλφ, ο οποίος και κοιμάται πίσω. Ακολουθούν τις ενδείξεις και βρίσκουν ένα τεράστιο σμαράγδι. Ο Ραλφ τους αφαίρει το σμαράγδι απειλώντας τους με όπλο, αλλά εμφανίζονται οι δυνάμεις του Ζολό, που αποσπούν την προσοχή του Ραλφ για αρκετή ώρα ώστε ο Τζακ να πάρει το κόσμημα πίσω. Αφού κυνηγηθούν σε ένα ποτάμι και πάνω από έναν καταρράκτη, ο Τζακ και η Τζόαν χωρίζονται στις αντίθετες πλευρές του μαινόμενου ποταμού. Η Τζόαν έχει τον χάρτη, αλλά ο Τζακ το σμαράγδι. Ο Τζακ κατευθύνει την Τζοάν στην Καρθαγένη, υποσχόμενος ότι θα τη συναντήσει εκεί.

Στην Καρθαγένη η Τζόαν καταφέρνει να απελευθερώσει την Έλειν, παραδίνοντας τον χάρτη σε κάποια όνοματι Ίρα. Εκεί θα κάνει την εμφάνιση του ο Ζολό που θα προσπαθήσει να πάρει το σμαράγδι, χωρίς αποτέλεσμα καθώς αυτό θα το καταπιεί ένας κροκόδειλος, αφού το έριξε σε μια δεξαμενή κροκοδείλων ο Τζακ νωρίτερα. Τελικά ο Τζακ καταφέρνει και ανακτά το σμαράγδι και ξεφεύγει με την Τζόαν και την αδερφής της από τους άνδρες του Ζολό.

Αργότερα, η Τζόαν επιστρέφει στη Νέα Υόρκη και αρχίζει να γράφει ένα νέο μυθιστόρημα βασισμένο στην περιπέτειά της. Επιστρέφοντας στο σπίτι, βρίσκει τον Τζακ να την περιμένει με ένα ιστιοφόρο και αστειεύομενος της αναφέρει πως ο κροκόδειλος πήρε «μια θανατηφόρα περίπτωση δυσπεψίας» από το σμαράγδι, το οποίο πούλησε, χρησιμοποιώντας τα χρήματα για να αγοράσει το σκάφος και να φύγουν μαζί, σχεδιάζοντας να ταξιδέψουν σε όλο τον κόσμο.

 Διανομή ρόλων 
Μάικλ Ντάγκλας ως Τζακ Τ. Κόλτον - Ένας θρασύς, τραχύς Αμερικανός κυνηγός πτηνών που ζει στην Κολομβία και βοηθάει την Τζόαν στην περιπέτειά της. Ελπίζει να κερδίσει αρκετά χρήματα για να αγοράσει ένα ιστιοφόρο και να φύγει από την Κολομβία για να ταξιδέψει σε όλο τον κόσμο.
Κάθλιν Τέρνερ ως Τζόαν Γουάλντερ  - Μια επιτυχημένη αλλά μοναχική ρομαντική μυθιστοριογράφος από τη Νέα Υόρκη. Ελπίζει μια μέρα να συναντήσει τον άντρα των ονείρων της που ελπίζει να μοιάζει με τους άντρες ήρωες που γράφει στα βιβλία της.
Ντάνι Ντε Βίτο ως Ραλφ - Ένας λαθρέμπορος αρχαιοτήτων από το Κουίνς που έχει απαγάγει την αδελφή της Τζόαν και την χρησιμοποιεί για να ανταλλάξει τον χάρτη του θησαυρού. 
Τζακ Νόρμαν ως Άιρα - ξάδερφος του Ραλφ και συνεργάτης.
Αλφόνσο Αράου ως Χουάν -ένας άντρας που αναφέρθηκε ότι είναι βαρώνος ναρκωτικών και μεγάλος θαυμαστής της Τζόαν. Τους βοηθά στην απόδρασή τους από τις δυνάμεις του Ζολό.
Μανούελ Οτζέντα ως συνταγματάρχης Ζολό - δολοφόνος του συζύγου της Έλειν και αναπληρωτής διοικητής της μυστικής αστυνομίας. Αφού δεν κατάφερε να αποκτήσει τον χάρτη από την Τζόαν στη Νέα Υόρκη, την ακολουθεί προς την Κολομβία προς αναζήτηση.
Χόλαντ Τέιλορ ως Γκλόρια Χορν - φίλη και εκδότρια της Τζόαν.
Μαίρη Έλεν Τρέινορ ως Έλειν Γουάλντερ - αδερφή της Τζόαν.
Ηβ Σμιθ ως κυρία Ιρβάιν
Χοσέ Τσάβες ως Σάντος
Καμίλο Γκαρσία ως οδηγός λεωφορείου

 Παραγωγή 
 Σενάριο 
Το σενάριο για την ταινία γράφτηκε πέντε χρόνια νωρίτερα από μια σερβιτόρα από το Μαλιμπού, τη Νταϊάν Τόμας και το οποίο θα κατέληγε να είναι το μοναδικό της σενάριο, καθώς πέθανε σε αυτοκινητιστικό δυστύχημα ενάμιση χρόνο μετά την κυκλοφορία της ταινίας.Eliot 2013, p. 142.

 Γυρίσματα 
Οι τοποθεσίες γυρισμάτων περιλάμβαναν την Βερακρούζ στο Μεξικό (Fort of San Juan de Ulúa) και το Huasca de Ocampo, επίσης στο Μεξικό. Τμήματα της ταινίας γυρίστηκαν επίσης στο Snow Canyon της Γιούτα.  Η σκηνή όπου η Τέρνερ και ο Ντάγκλας χωρίζονται στις απέναντι όχθες σε έναν ποταμό με λευκά νερά, γυρίστηκε στο Ρίο Αντίγκουα κοντά στην πόλη Τζαλκομούλκο της Βερακρούζ.Bouey, Steve. "Finally on Location." The World by Road, January 19, 2009. Retrieved: March 28, 2016.

 Υποδοχή 
 Box office 
Οι υπεύθυνοι του στούντιο περίμεναν ότι το Κυνηγώντας το πράσινο διαμάντι θα αποτύχει (σε σημείο που, αφού είδαν μια πρόχειρη περικοπή της ταινίας, οι παραγωγοί της τότε υπό ανάπτυξη ταινίας Cocoon απέλυσαν τον Ζεμέκις ως σκηνοθέτη),Horowitz, Mark. "Back with a Future," American Film July/Aug. 1988. pp. 32–35. αλλά η ταινία γνώρισε μεγάλη επιτυχία κα ήταν η μοναδική ταινία της 20th Century Fox για το 1984. Ο Ζεμέκις δήλωσε αργότερα ότι η επιτυχία του Κυνηγώντας το πράσινο διαμάντι του επέτρεψε να κάνει το Επιστροφή στο Μέλλον (Back to the Future).Supplements for the Back to the Future DVD.

 Κριτικές 
Ο ιστότοπος συλλογής κριτικών Rotten Tomatoes, δίνει βαθμολογία (Αύγουστος 2021) θετικής έγκρισης 85% βασισμένες σε 53 κριτικές με μέσο όρο 7.30/10. Η κριτική συναίνεση του ιστότοπου αναφέρει: «Κυνηγώντας το πράσινο διαμάντι επιστρέφει στα κλασικά πρωινά σίριαλ του Σαββάτου με μια περιπέτεια γεμάτη δράση που ζωντανεύει η λαμπερή χημεία μεταξύ των ταιριαστών πρωταγωνιστών της».

Στο Metacritic στην ταινία αποδίδεται μέσος όρος βαθμολογίας 63 στα 100, με βάση 17 κριτικές κριτικών, υποδεικνύοντας «γενικά ευνοϊκές κριτικές».

 Βραβεία & Υποψηφιότητες 
 Οργάνωση Κατηγορία Υποψήφιος ΑποτέλεσμαΌσκαρ Μοντάζ Ντον Τσάμπερν, Φρανκ Μόρις Χρυσές Σφαίρες Ταινία Μιούζικαλ ή Κωμωδία  Κυνηγώντας το πράσινο διαμάντι   Α' Γυναικείος Ρόλος σε Κωμωδία ή Μιούζικαλ  Κάθλιν Τέρνερ  Ένωση Κριτικών Κινηματογράφου του Λος Άντζελες Α' Γυναικείος Ρόλος  Κάθλιν Τέρνερ  Ένωση Αμερικανών Συγγραφέων Πρωτότυπο Σενάριο  Νταϊάν Τόμας   

 Βιβλιογραφία 

 Eliot, Marc. Michael Douglas: A Biography. New York: Three Rivers Press, 2013. .
 Leigh, Mark. Epic Fail: The Ultimate Book of Blunders. London: Virgin Books, 2014. .
 Solomon, Aubrey. Twentieth Century-Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1988. .
 Turner, Kathleen. Send Yourself Roses: Thoughts on My Life, Love, and Leading Roles''. New York: Springboard Press, 2008. .


 Παραπομπές 

 Εξωτερικοί σύνδεσμοι 





Κατηγορία:Ταινίες του 1984
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές ταινίες δράσης
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Ρόμπερτ Ζεμέκις
Κατηγορία:Ταινίες παραγωγής 20th Century Fox
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στο Μεξικό
Κατηγορία:Ισπανόφωνες ταινίες
Κατηγορία:Γαλλόφωνες ταινίες
Κατηγορία:Ταινίες με μουσική σύνθεση Άλαν Σιλβέστρι
Κατηγορία:Χρυσή Σφαίρα Καλύτερης Ταινίας (Κωμωδία ή Μιούζικαλ)